wannaphong/clean_thaiwikipedia huggingface dataset:
# บลูดีมอน
อาเลฆันโดร มุญโญซ โมเรโน  หรือที่รู้จักกันดีในชื่อ บลูดีมอน  เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000

 ประวัติ 
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน

 เกี่ยวกับมวยปล้ำ 
 ท่าไม้ตาย
 ออกโตพัส โฮลด์

 ผลงาน 
Empresa Mexicana de Lucha Libre
Mexican National Tag Team Championship (1 time) – with Black Shadow
Mexican National Welterweight Championship (3 times)
NWA World Welterweight Championship (2 times)
Wrestling Observer Newsletter awards
Wrestling Observer Newsletter Hall of Fame (Class of 1996)

 นัดเดิมพัน 
Winner (wager)Loser (wager)LocationEventDateNotesBlue Demon (mask)  Jorge Allende (hair)  Unknown  Live event  Unknown   Blue Demon (mask)  Moloch (mask)  Monterrey, Nuevo León  Live event  Unknown   Blue Demon (mask)  Baby Olson (hair)  Unknown  Live event  Unknown   Blue Demon (mask)  Tony Borne (hair)  Unknown  Live event     Blue Demon (mask)  Cavernario Galindo (hair)  Unknown  Live event     Blue Demon (mask)  Conde Giuseppe Daidone (beard)  Mexico City, Mexico  Live event     Blue Demon (mask)  Espanto II (hair)  Monterrey  EMLL Show    Blue Demon (mask)  Espectro II (mask)  Tijuana, Baja California  Live event     Blue Demon (mask)  Máquina Salvaje (mask)  Mexico City, Mexico  Live event     Blue Demon (mask)  Rayo de Jalisco (mask)  Monterrey, Nuevo León  Live event    Blue Demon (mask)  Matemático (mask)  Monterrey, Nuevo León  Live event    Blue Demon (mask)  Matemático (hair)  Mexico City, Mexico  Live event    Triangle match that also included Rayo de Jalisco, Sr.
# รายชื่อระบบรถไฟรางเดี่ยว
รายชื่อระบบรถไฟฟ้าโมโนเรล โดยแสดงเฉพาะที่เปิดให้บริการเท่านั้น

 รายชื่อ 
รายชื่อระบบรถไฟฟ้าโมโนเรล ที่เปิดให้บริการในปัจจุบัน

 ทวีปแอฟริกา 
 แอฟริกาใต้ 
 เอ็กซ์โป เซ็นเตอร์ ในย่าน Nasrec นครโจฮันเนสเบิร์ก (บริเวณสนามกีฬาฟุตบอลโลก 2010)
 ซันซิตี คาสิโน รีสอร์ต

 ทวีปเอเชีย 
 จีน 
right|300px|thumb|รถไฟฟ้าซีอาร์ที สาย 2 เมืองฉงชิ่ง ประเทศจีน
 ฉงชิ่งเรลทรานสิต นครฉงชิ่ง
 สาย 2
 สาย 3
 เซี่ยงไฮ้มาเกลฟเทรน นครเซี่ยงไฮ้
 แฮปปี้ไลน์ นครเซินเจิ้น
 สวนสนุกวินโดว์ออฟเดอะเวิลด์ นครเซินเจิ้น
 โรงแรมคาสท์ฟาสต์ นครดองงวน

 ญี่ปุ่น 
thumb|right|สายทะมะโทะชิ โตเกียว ประเทศญี่ปุ่น

โมโนเรลเทศบาลชิบะ ในเมืองชิบะ
สายดิสนีย์รีสอร์ต
โมโนเรลคิตะกีวชู เมืองคิตะกีวชู
โมโนเรลโอะกินะวะ เมืองนะฮะ จังหวัดโอะกินะวะ
โมโนเรลโอซะกะ
โมโนเรลโชนัน จังหวัดคะนะงะวะ
สายมิโดะริซะกะ เมืองฮิโระชิมะ
สายทะมะโทะชิ เขตทะมะ นครโตเกียว
โตเกียวโมโนเรล
โมโนเรลสวนสัตว์อุเอะโนะ

 มาเลเซีย 

 เคแอลโมโนเรล - กัวลาลัมเปอร์ มาเลเซีย
 เก็นติ้งโมโนเรล
 มะละกาโมโนเรล

 สิงคโปร์ 
 เซ็นโตซาเอ็กซ์เพรส

 เกาหลีใต้ 
 ลอตเต้เวิลด์ โซล
 โมโนเรลแทด็อก เมืองแทจ็อน
 แทกู สาย 3 เมืองแทกู

 ไทย 
thumb|right|รถไฟฟ้ามหานคร สายสีเหลือง
 สวนสนุกพัทยาปาร์ค จังหวัดชลบุรี
 โมโนเรลสวนสัตว์เชียงใหม่ จังหวัดเชียงใหม่ 
 สวนสนุกดรีมเวิลด์ จังหวัดปทุมธานี 
 รถไฟฟ้ามหานคร สายสีเหลือง (เปิดให้บริการเต็มรูปแบบในวันที่ 3 กรกฎาคม พ.ศ. 2566)
 รถไฟฟ้ามหานคร สายสีชมพู (เปิดทดลองให้บริการในวันที่ 21 พฤศจิกายน พ.ศ. 2566)
 ฟิลิปปินส์ 
 สาย 4 เมืองมะนิลา (กำลังก่อสร้าง)

 สหรัฐอาหรับเอมิเรตส์ 
 โมโนเรลปาล์มจูมาราห์ นครดูไบ

 ทวีปยุโรป 
thumb|right|มอสโกโมโนเรล
 เบลเยียม: สวนสนุกบ็อบเบจานแลนด์
 ฟินแลนด์: สวนสนุกลินนามาร์ค
 เยอรมนี
Schwebebahn Wuppertal
Schwebebahn ในเมืองเดรสเดิน
สวนสนุก Europa-Park, Heide Park และPhantasialand
มหาวิทยาลัย Dortmund
เอสบาห์น
พาโนรามาเรลเวย์
 ไอร์แลนด์: Lartigue
 อิตาลี: สวนสนุก Mirabilandia จำนวน 1 สถานี ระยะทาง 
 เนเธอร์แลนด์: สวนสนุก Drievliet, Slagharen, Hellendoorn และสวนสัตว์ Ouwehands
 รัสเซีย: มอสโกโมโนเรล จำนวน 6 สถานี ระยะทาง 
 สเปน: Plaza Imperial Monorail ในเมืองซาราโกซา เปิดเมื่อ ค.ศ. 2008 จำนวน 2 สถานี ระยะทาง Monorails of Europe, Zaragoza Plaza Imperial, monorails.org.
 สหราชอาณาจักร
สวนสัตว์เชสเตอร์
Chessington World of Adventures
อัลตอนทาวเวอร์
Blackpool Pleasure Beach
สวนสนุก ฟลามิงโกแลนด์
National Motor Museum เมือง Hampshire

 ทวีปอเมริกาเหนือ 
thumb|right|ดิสนีย์เวิลด์
 Cal Expo
 ดิสนีย์แลนด์
 ดิสนีย์เวิลด์
 สวนสัตว์ไมแอมี เมืองไมแอมี
 JTA Skyway
 Pearlridge Skycab
 สวนสัตว์มินเนโซตา
 ลาสเวกัส
 Newark Liberty International Airport
 Hershey, Pennsylvania
 Lancaster, Pennsylvania  
 Ocean City, New Jersey
 Memphis, Tennessee
 สวนสัตว์แดลลัส
 ซีแอตเทิล
 Six Flags La Ronde
 Tampa International Airport
 สวนสัตว์บร็อนซ์
 Jungle Jim's International Market
 สวนสัตว์โทรอนโต

 ทวีปอเมริกาใต้ 
 Poços de Caldas

 ทวีปออสเตรเลีย 
เมืองโกลด์โคสต์
โมโนเรลซีเวิลด์
# เคานต์แห่งแอโน
เคานต์แห่งแอโน  คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์Holy Roman Empire

บรรดาศักดิ์ในยุคปัจจุบัน

ราชวงศ์ซัคเซิน-โคบูร์กและโกทา
ในยุคสมัยปัจจุบันของราชอาณาจักรเบลเยียม บรรดาศักดิ์ "เคานต์แห่งแอโน" นั้นจะพระราชทานให้กับพระราชโอรสพระองค์ใหญ่ของมกุฎราชกุมารซึ่งอยู่ในบรรดาศักดิ์ "ดยุกแห่งบราบันต์" 

ในปีค.ศ. 2001 หลังการประสูติของเจ้าหญิงเอลิซาเบธแห่งเบลเยียม พระธิดาพระองค์แรกของเจ้าชายฟิลิป ดยุกแห่งบราบันต์ (ปัจจุบันคือ สมเด็จพระราชาธิบดีฟีลิปแห่งเบลเยียม) ได้มีการตัดสินใจที่จะไม่ปรับบรรดาศักดิ์นี้สำหรับอิสตรีให้กลายเป็น "เคาน์เตสแห่งแอโน" แต่ได้ยกเลิกบรรดาศักดิ์นี้ลงแทน

 เจ้าชายเลโอโปลด์ ดยุกแห่งบราบันต์ พระราชโอรสในสมเด็จพระราชาธิบดีเลโอโปลด์ที่ 2 แห่งเบลเยียม (ค.ศ. 1859 - ค.ศ. 1865)
 เจ้าชายโบดวงแห่งเบลเยียม พระราชโอรสในสมเด็จพระราชาธิบดีเลโอโปลด์ที่ 3 แห่งเบลเยียม (ค.ศ. 1930 - ค.ศ. 1934)
# พัก จิน-ย็อง (นักร้อง)
พัก จิน-ย็อง (เกิด 22 กันยายน ค.ศ. 1994) เป็นที่รู้จักในชื่อ จินย็อง เป็นนักร้องและนักแสดงชาวเกาหลีใต้ เขาเป็นสมาชิกของวงเจเจโพรเจกต์ และกลุ่ม ก็อตเซเวน ภายใต้สังกัดเจวายพีเอนเตอร์เทนเมนต์ 

พักเริ่มงานแสดงครั้งแรกในละครเรื่อง ทะยานสู่ฝัน บัลลังก์แห่งดาว 2 (2012) ตามมาด้วยการรับบทสนับสนุนในละครเรื่อง เพื่อรัก เพื่อฝัน เพื่อวันวาน (2013) และ อึนดงยอดรัก (2015) เขายังได้แสดงภาพยนตร์อิสระเรื่อง A Stray Goat'' (2017) เดิมทีจินย็องใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior)  เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัก จิน-ย็อง

 อาชีพการงาน 
2011–2014: การเปิดตัวและจุดเริ่มต้น

2015–ปัจจุบัน: บทบาททางการแสดงและงานอื่น ๆ

 2025 : ผลงานอัลบั้มกับวงGOT7 
ในวันที่ 20 มกราคม 2568 ได้ออกอัลบั้มร่วมกับเพื่อนๆในวงGOT7 ชื่อว่า "WINTER HEPTAGON"

ผลงานดนตรี 
เพลงประกอบละคร
ปีชื่อ ตำแหน่งสูงสุดบนชาร์ตยอดขาย(ดิจิทัล)อัลบั้ม เกาหลี2012"บีคลาสไลฟ์"13 เกาหลี: 600,203Cumulative sales for "We are the B": เพลงประกอบละคร ทะยานสู่ฝัน บัลลังก์แห่งดาว 2"บอลลูนส์" — "—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต

ผลงานการแสดง
ละครโทรทัศน์
 ปี  เรื่อง  บทบาท  เครือข่าย 2012 ทะยานสู่ฝัน บัลลังก์แห่งดาว 2 ช็อง อึย-บง เคบีเอส2 2013 เพื่อรัก เพื่อฝัน เพื่อวันวาน โดอี เอ็มบีซี2015 Dream Knight จูเนียร์ โยวคู่ถูโต้ว อึนดงยอดรัก  พัก ฮย็อน-ซู (ตอนอายุ 17 ปี) เจทีบีซี2016เงือกสาวตัวร้ายกับนายต้มตุ๋น ฮอ จุน-แจ/คิม ดัม-รย็อง (วัยรุ่น)เอสบีเอส2019He Is Psychometric อีอันTvN2025สวยต้องสาปอีดงจินChannel A

ภาพยนตร์
 ปี  เรื่อง  บทบาท  2017 A Stray Goat โช มิน-ซิก

รายการทางโทรทัศน์

 ปี เรื่อง เครือข่าย บทบาท รายละเอียดเพิ่มเติม 2015–2016 เอ็ม เคาต์ดาวน์ เอ็มเน็ต  พิธีกร กับอี จ็อง-ชิน, คีย์ และแบมแบม 2017 อินกีกาโย เอสบีเอส ตอนที่ 898–ปัจจุบัน กับคิม โด-ย็อง และ คิม จี-ซู

มิวสิกวิดีโอ 
 ปี เพลง ศิลปิน 2010  "Tasty San"  ซานอี 2014  "Feel"  อี จุน-โฮ 2015  "Speed Up"  เมโลดีเดย์

 รางวัล
 ปี รางวัล สาขา ผลงานที่เข้าชิง ผล2017 แพ็กซังอาร์ตส์อวอร์ดส์ ครั้งที่ 53 นักแสดงชายยอดนิยม (ภาพยนตร์)A Stray Goat เสนอชื่อเข้าชิง แมกซ์มูวีอวอร์ดส์ ครั้งที่ 12 ดาวรุ่งชายยอดเยี่ยม รอผลตัดสิน
# เกาะรัตนโกสินทร์
เกาะรัตนโกสินทร์ เป็นพื้นที่ประวัติศาสตร์ในเขตพระนคร กรุงเทพมหานคร ฝั่งตะวันตกติดกับแม่น้ำเจ้าพระยา ส่วนฝั่งตะวันออกติดกับคลองหลายสาย แต่เดิมเป็นที่อยู่ของชาวจีนในสมัยกรุงธนบุรี เกาะนี้เป็นที่ตั้งของพระบรมมหาราชวังกับศาลหลักเมืองกรุงเทพมหานคร และสถานที่อื่นที่มีความสำคัญทางประวัติศาสตร์

 ที่ตั้งและอาณาเขต 
เดิม เกาะรัตนโกสินทร์มีอาณาเขตอยู่ในเขตพระนครทั้งหมด ล้อมรอบด้วยแม่น้ำเจ้าพระยาและคลองรอบกรุง มีพื้นที่ประมาณ  แบ่งออกเป็น 2 ชั้น คือ

 เกาะรัตนโกสินทร์ชั้นใน คือ บริเวณที่มีอาณาเขตล้อมรอบด้วยแม่น้ำเจ้าพระยาและคลองคูเมืองเดิม (คลองหลอด) เคยเป็นส่วนหนึ่งของกรุงธนบุรีมาก่อน มีพื้นที่ประมาณ  ครอบคลุมท้องที่แขวงพระบรมมหาราชวังทั้งแขวง
 เกาะรัตนโกสินทร์ชั้นนอก คือ บริเวณที่มีอาณาเขตอยู่ระหว่างคลองคูเมืองเดิมกับคลองรอบกรุง (คลองบางลำพู-คลองโอ่งอ่าง) ล้อมรอบด้วยคลองคูเมืองเดิม แม่น้ำเจ้าพระยาด้านทิศเหนือ คลองรอบกรุง และแม่น้ำเจ้าพระยาด้านทิศใต้ มีพื้นที่ประมาณ  ครอบคลุมท้องที่ส่วนใหญ่ของเขตพระนคร ได้แก่ แขวงชนะสงคราม แขวงบวรนิเวศ แขวงสำราญราษฎร์ แขวงศาลเจ้าพ่อเสือ แขวงเสาชิงช้า แขวงวัดราชบพิธ แขวงตลาดยอด และแขวงวังบูรพาภิรมย์
ปัจจุบัน ตามระเบียบสำนักนายกรัฐมนตรีว่าด้วยการอนุรักษ์และพัฒนากรุงรัตนโกสินทร์ และเมืองเก่า พ.ศ. 2564 ในข้อ 5 นับรวมพื้นที่เกาะรัตนโกสินทร์ในฝั่งพระนครเพิ่มในช่วงพื้นที่ที่อยู่ระหว่างคลองรอบกรุงกับคลองผดุงกรุงเกษม ซึ่งมีพื้นที่ประมาณ  ครอบคลุมท้องที่เขตพระนครในแขวงที่เหลือ คือ แขวงบ้านพานถม แขวงบางขุนพรหม และแขวงวัดสามพระยา รวมทั้งเขตป้อมปราบศัตรูพ่ายและเขตสัมพันธวงศ์ทั้งเขต เป็นพื้นที่ต่อเนื่องอีกด้วย ทำให้เกาะรัตนโกสินทร์มีพื้นที่ทั้งหมดประมาณ 

 ประวัติศาสตร์ 
กรุงเทพมหานครได้สถาปนาขึ้นเป็นเมืองหลวงของไทยในปี พ.ศ. 2325 โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้ย้ายเมืองหลวงจากกรุงธนบุรีมาตั้งที่ตำบลบางกอก ทางฝั่งตะวันออกของแม่น้ำเจ้าพระยา เนื่องจากเหตุผลดังนี้
 มีประชากรตั้งถิ่นฐานเพิ่มขึ้น ถ้าขยายเมืองออกไปทั้งสองฝั่งแม่น้ำจะไม่เหมาะสมแก่การปกป้องเมือง เพราะเมืองมีลักษณะเป็นเมืองอกแตก คือมีแม่น้ำไหลผ่านเมือง ทำให้ป้องกันข้าศึกได้ยาก และไม่สามารถขยายเมืองออกไปได้อีก
 ฝั่งตะวันออกของแม่น้ำเจ้าพระยามีพื้นที่กว้างขวางกว่า สามารถขยายเมืองออกไปได้ในอนาคต

เมื่อ พ.ศ. 2520 หรือ 5 ปีก่อนพระราชพิธีสมโภชกรุงรัตนโกสินทร์ 200 ปี ทางราชการได้กำหนดชื่อ "เกาะรัตนโกสินทร์" ขึ้น เพื่อกำหนดไว้เป็นเขตปรับปรุงปฏิสังขรณ์ครั้งใหญ่ เพราะถือเป็นกรุงรัตนโกสินทร์ระยะแรกเริ่ม
# เอ็ดเวิร์ด สโนว์เดน
เอ็ดเวิร์ด โจเซฟ สโนว์เดน (เกิดวันที่ 21 มิถุนายน พ.ศ. 2526) เป็นอดีตนักวิเคราะห์ข่าวกรองชาวอเมริกัน ผู้ปล่อยข่าวรายละเอียดของโครงการการสอดส่องดูแลมวลชนลับสุดยอดของรัฐบาลสหรัฐและอังกฤษหลายโครงการแก่สื่อ สโนว์เดนเป็นอดีตนักเทคนิคของสำนักงานความมั่นคงแห่งชาติ (NSA) ของสหรัฐ และอดีตลูกจ้างของสำนักข่าวกรองกลาง (CIA)

สโนว์เดนปล่อยสารสนเทศดังกล่าวแก่หนังสือพิมพ์ เดอะการ์เดียน ของอังกฤษเป็นหลัก ในฤดูใบไม้ผลิปี 2556 ขณะรับจ้างเป็น "นักวิเคราะห์โครงสร้างพื้นฐาน" ของผู้รับจ้างเอ็นเอสเอ เดอะการ์เดียนตีพิมพ์ชุดการเปิดโปงในเดือนมิถุนายนและกรกฎาคม ปีเดียวกัน และเปิดเผยโครงการต่าง ๆ เช่น การดักเมทาดาทา (metadata) โทรศัพท์ของสหรัฐและยุโรป และโครงการสอดส่องดูแลอินเทอร์เน็ต อย่าง ปริซึม ฯลฯ กล่าวกันว่าการเปิดเผยความจริงของสโนว์เดนจัดเป็นการฝ่าฝืนความมั่นคงของสำนักงานความมั่นคงแห่งชาติครั้งสำคัญที่สุดครั้งหนึ่งในประวัติศาสตร์สหรัฐ

สโนว์เดนสามารถหลบหนีออกจากฮาวายได้ก่อนที่จะถูกทางการสหรัฐจับกุม เขาบินไปยังฮ่องกงคนเดียว เมื่อ 20 พฤษภาคม 2556 สโนว์เดนมีแผนจะเดินทางต่อไปยังเอกวาดอร์ ที่พร้อมให้สิทธิ์ลี้ภัยแก่เขา ในขณะที่รัฐบาลสหรัฐยื่นคำขอส่งผู้ร้ายข้ามแดนแก่ฮ่องกง  ต่อมาการข่าวพบว่าเขาได้เดินทางไปรัสเซียแล้วเมื่อวันที่ 23 มิถุนายน 2556 ข่าวนี้สร้างความไม่พอใจให้รัฐบาลสหรัฐมากที่ฮ่องกงเพิกเฉยต่อคำขอของสหรัฐ และปล่อยสโนว์เดนเดินทางไปยังรัสเซีย ในวันเดียวกันที่สโนว์เดนไปถึงรัสเซีย พบว่าก่อนเที่ยวบินของสโนว์เดนจะออกจากฮ่องกง สหรัฐได้ยกเลิกหนังสือเดินทางของเขาA wanted man without a passport, Snowden could join ranks of unwitting airport denizens  

thumb|รถของสถานทูตเอกวาดอร์ประจำมอสโก ถูกจัดเตรียมไว้รอรับสโนว์เดนหน้าสนามบินในมอสโก 23 มิถุนายน 2556|260px

ในวันที่ 23 มิถุนายน 2556 สโนว์เดนเดินทางถึงท่าอากาศยานนานาชาติเชเรเมเตียโวในกรุงมอสโก เพื่อที่จะทำการลี้ภัยต่อไปยังเอกวาดอร์ผ่านทางประเทศคิวบา อย่างไรก็ตาม เขากลับไม่ได้ขึ้นเครื่องบินที่จะไปยังคิวบา เนื่องจากหนังสือเดินทางเขาถูกระงับแล้ว เขากล่าวว่ารัฐบาลสหรัฐต้องการให้เขาติดอยู่ในรัสเซีย ในระหว่างนี้ สโนว์เดนต้องใช้ชีวิตอยู่ในพื้นที่รอเปลี่ยนเครื่อง ของสนามบินเชเรเมเตียโวในมอสโก ด้วยหนังสือเดินทางถูกระงับ และการเดินทางไปยังประเทศอื่นก็ยากลำบาก เนื่องจากสหรัฐกดดันหลายประเทศห้ามสโนว์เดนบินผ่านน่านฟ้า ขณะที่หลายประเทศที่ไม่ลงรอยกับสหรัฐกำลังพิจารณาในการให้สิทธิลี้ภัยทางการเมืองแก่สโนว์เดน และในวันที่ 1 กรกฎาคม 2556http://wikileaks.org/Statement-from-Edward-Snowden-in.html เขามีถ้อยความว่า 

รัฐบาลรัสเซียได้ให้สิทธิการลี้ภัยทางการเมืองแก่สโนว์เดน โดยในระหว่างการลี้ภัยนี้ สโนว์เดนได้เปิดเผยข้อมูลออกมาเป็นระยะ ๆ ซึ่งแต่ละข้อมูลกระทบต่อความสัมพันธ์ของสหรัฐกับชาติอื่น ๆ รวมไปถึงภาพลักษณ์ของรัฐบาลสหรัฐ ในปี 2014 เขาได้ให้สัมภาษณ์ต่อนิตยสาร The Nation ความว่า

ในวันที่ 26 กันยายน ปี 2022 วลาดีมีร์ ปูติน ได้ลงนามมอบสัญชาติรัสเซียแก่ เอ็ดเวิร์ด สโนว์เดน อย่างเป็นทางการ
# จักรวรรดิแอฟริกากลาง
จักรวรรดิแอฟริกากลาง  เป็นจักรวรรดิที่ได้รับการสถาปนาเป็นช่วงสั้น ๆ โดยการประกาศระบอบสมบูรณาญาสิทธิราชย์ เผด็จการ และสถาบันพระมหากษัตริย์ จักรวรรดิได้รับการสถาปนาขึ้นมาแทนที่สาธารณรัฐแอฟริกากลาง แต่ในที่สุดก็ล่มสลายและมีการฟื้นฟูสาธารณรัฐแอฟริกากลางขึ้นมาอีกครั้ง จักรวรรดิได้รับการก่อตั้งโดยฌ็อง-เบแดล บอกาซา ประธานาธิบดีแห่งสาธารณรัฐแอฟริกากลาง ได้ประกาศสถาปนาตนเป็น "สมเด็จพระจักรพรรดิบอกาซาที่ 1 แห่งจักรวรรดิแอฟริกากลาง" เมื่อวันที่ 4 ธันวาคม ค.ศ. 1976 โบคัสซาใช้เงินประมาณ 20 ล้านดอลลาร์สหรัฐ หรือหนึ่งในสี่ของรายได้ของประเทศในช่วงรัฐบาลของเขา ในพระราชพิธีบรมราชาภิเษก เมื่อวันที่ 21 กันยายน ค.ศ. 1979 สถาบันพระมหากษัตริย์ถูกล้มล้างและแทนที่ด้วยสาธารณรัฐแอฟริกากลาง หลังจากที่บอกาซาไม่ได้รับการสนับสนุนจากฝรั่งเศสอีกต่อไป
# ตราแผ่นดินของจักรวรรดิแอฟริกากลาง
ตราแผ่นดินของจักรวรรดิแอฟริกากลาง  เป็นตราแผ่นดินของจักรวรรดิแอฟริกากลาง ที่ประกาศใช้ตั้งแต่ 4 ธันวาคม 1976 จนกระทั่งถึงปี 1979 ประกอบด้วยรูปโล่ตรงกลางมีธงชาติสองผืนอยู่ด้านข้าง และมีดวงอาทิตย์โผล่ขึ้นมาเหนือโล่กับนกอินทรีแห่งจักรพรรดิที่ตรงกลาง มีมงกุฎจักรพรรดิของสมเด็จพระจักรพรรดิโบคัสซาที่ 1 ด้านล่างและเหนือโล่มีป้ายข้อความและด้านล่างของโล่มีเหรียญอยู่

สัญลักษณ์
Zo Kwe Zo, คำขวัญซ้ายหมายความว่า "ทุกคนเป็นคน" ในภาษาซางโก. Zo A Yeke Zo, คือคำขวัญที่อยู่ด้านขวา

ช้างและต้นไม้โกงกางเป็นตัวแทนของธรรมชาติและกระดูกสันหลังของประเทศ ดาวสีทองบนแผนที่ของทวีปแอฟริกาเป็นสัญลักษณ์ของตำแหน่งของจักรวรรดิแอฟริกากลาง มือ (มุมขวาล่าง) เป็นสัญลักษณ์ของบุคคลที่สำคัญในปี 1963 ในตราเดิมเป็นบุตรบุญธรรม มุมล่างซ้ายคือเพชร 3 เม็ดนี้เป็นสัญลักษณ์ของทรัพยากรแร่ของประเทศ

เหรียญใต้โล่คือเครื่องราชอิสริญาภรณ์นักบุญแอฟริกากลาง

ดูเพิ่ม
 ตราแผ่นดินของสาธารณรัฐแอฟริกากลาง
# คณะครุศาสตร์ มหาวิทยาลัยราชภัฏอุตรดิตถ์
คณะครุศาสตร์ มหาวิทยาลัยราชภัฏอุตรดิตถ์ เป็นคณะหนึ่งของมหาวิทยาลัยราชภัฏอุตรดิตถ์ คณบดีคนปัจจุบันคือ ดร.เชาวฤทธิ์ จั่นจีน

 ประวัติ 

คณะครุศาสตร์ มหาวิทยาลัยราชภัฏอุตรดิตถ์ เป็นคณะเก่าแก่ และคณะแรก ๆ ของมหาวิทยาลัย โดยเริ่มต้นมาจากโรงเรียนฝึกหัดครูประกาศนียบัตร จังหวัดอุตรดิตถ์  ก่อตั้งเมื่อวันที่ 1 สิงหาคม พ.ศ. 2497 ในอดีตสถาบันแห่งนี้เคยเป็นศูนย์กลางทางการศึกษาฝึกหัดครูของภาคเหนือ ครอบคลุมพื้นที่จังหวัดเพชรบูรณ์, แพร่, น่าน,เชียงราย, ลำปาง และอุตรดิตถ์ ต่อมาภายหลังได้รับการเปลี่ยนชื่อและฐานะมาตามลำดับจนเป็นที่รู้จักดีในชื่อ วิทยาลัยครูอุตรดิตถ์ ต่อมาได้รับการยกฐานะขึ้นเป็นคณะครุศาสตร์ วิทยาลัยครูอุตรดิตถ์ เมื่อ พ.ศ. 2527 จากการแก้ไขพระราชบัญญัติ วิทยาลัยครู พ.ศ 2518 ให้วิทยาลัยครูสอนได้ถึงระดับปริญญาตรีทั้งสาขาการศึกษา และสาขาอื่นๆ และตั้งแต่ปีพ.ศ. 2547 เป็นต้นมาใช้ชื่อว่า คณะครุศาสตร์ มหาวิทยาลัยราชภัฏอุตรดิตถ์ ตามพระราชบัญญัติมหาวิทยาลัยราชภัฏ พ.ศ. 2547 มีอาคารเรียนของคณะจำนวน 4 หลัง คือ อาคารครุศาสตร์เก่า เป็นอาคารไม้ 3 ชั้น เป็นที่ตั้งของห้องพักคณาจารย์ ห้องประชุม  ห้องเรียน ห้องสโมสรนักศึกษาคณะฯ  อาคารคณะครุศาสตร์ใหม่ (ตึกED) อาคาร 4 ชั้น สร้างขึ้นบริเวณสนามเทนนิสเก่าของมหาวิทยาลัยฯ  เป็นที่ตั้งของห้องสมุดคณะฯ ห้องเรียน สำนักงานคณบดี ห้องประชุม ลานวัฒนธรรม และห้องพักคณาจารย์ อาคาร 8 และ อาคาร 9

300px|thumb|right|อาคารครุศาสตร์หลังเก่า 

 ภาควิชา

แต่เดิมมีการเปิดการเรียนการสอนในหลักสูตรระดับปริญญาตรี 5 ปีจำนวน 7 สาขาวิชา คือ ภาษาไทย ภาษาอังกฤษ วิทยาศาสตร์ทั่วไป คอมพิวเตอร์ศึกษา การศึกษาปฐมวัย และสังคมศึกษา และเคยเปิดสาขาวิชาอื่นๆ ได้แก่ ดนตรี และจิตวิทยา ในปีพ.ศ. 2556 มหาวิทยาลัยได้กำหนดเปิดสาขาวิชาเพิ่มเติมจำนวน 11 สาขา รวมทั้งหมด 18 สาขา โดยจะรับนักศึกษาที่เข้าศึกษาในปีการศึกษา 2557 เป็นต้นไป และได้เปิดสาขาเพิ่มอีก 2 สาขา คือ สาขาดนตรีศึกษา และสาขาวิชาจิตวิทยาการแนะแนวและบรรณารักษศาสตร์ ในปัจจุบันคณะครุศาสตร์ มหาวิทยาลัยราชภัฏอุตรดิตถ์ได้เปิดหลักสูตรปริญญาตรี 20 สาขา ปริญญาโท 2 สาขา และปริญญาเอก 1 สาขา ดังนี้

 หลักสูตรการศึกษา 
 <center>ปริญญาตรี <center>ปริญญาโท <center>ปริญญาเอกหลักสูตรครุศาสตรบัณฑิต (ค.บ. 4 ปี)
สาขาวิชาการศึกษาปฐมวัย
สาขาวิชาการประถมศึกษา
สาขาวิชาคณิตศาสตร์
สาขาวิชาสังคมศึกษา
สาขาวิชาภาษาไทย
สาขาวิชาภาษาอังกฤษ
สาขาวิชาภาษาต่างประเทศ (ภาษาจีน)
สาขาวิชาภาษาต่างประเทศ (ภาษาเกาหลี)
สาขาเทคโนโลยีการศึกษาและคอมพิวเตอร์ 
สาขาคอมพิวเตอร์ศึกษา
สาขาวิชานาฏศิลป์  
สาขาวิชาดนตรีศึกษา 
สาขาวิชาจิตวิทยาการแนะแนวและบรรณารักษศาสตร์ 
สาขาวิชาวิทยาศาสตร์ทั่วไป
สาขาวิชาฟิสิกส์ 
สาขาวิชาเคมี 
สาขาวิชาชีววิทยา
สาขาวิชาพลศึกษา  
สาขาวิชาเกษตรศาสตร์
สาขาวิชาอุตสาหกรรมศิลป์
 หลักสูตรครุศาสตรมหาบัณฑิต (ค.ม. 2 ปี)
สาขาวิชาหลักสูตรและการสอน
สาขาวิชาการบริการการศึกษาหลักสูตรครุศาสตรดุษฎีบัณฑิต (ค.ด.)

สาขาวิชาวิจัยและประเมินเพื่อพัฒนาการศึกษา

 รายนามคณบดี 

 ทำเนียบคณบดีคณะครุศาสตร์ มหาวิทยาลัยราชภัฏอุตรดิตถ์
ทำเนียบคณบดีคณะครุศาสตร์ มหาวิทยาลัยราชภัฏอุตรดิตถ์ รายนามคณบดี ระยะเวลาในการดำรงตำแหน่ง1. รองศาสตราจารย์ ดร.ระพินทร์ โพธิ์ศรีพ.ศ. 2535 - 2538 และ 2553 - 25562. ผู้ช่วยศาสตราจารย์ ดร.หยกแก้ว กมลวรเดชพ.ศ. 2556 - 25603. ผู้ช่วยศาสตราจารย์ ดร.พิมผกา ธรรมสิทธิ์พ.ศ. 2560 - 25644. ดร.เชาวฤทธิ์ จั่นจีนพ.ศ. 2564 - ปัจจุบัน
# ราชวงศ์คาลาอีมามาฮู
ราชวงศ์คาลาอีมามาฮู  เป็นราชวงศ์ที่ปกครองราชอาณาจักรฮาวายในช่วงการครองราชย์ของพระเจ้าลูนาลิโลแห่งฮาวาย ตั้งแต่ 1873 ถึง 1874

ราชวงศ์นี้ได้รับการก่อตั้งขึ้นโดยเจ้าชายคาลาอีมามาฮู พระโอรสองค์ที่ 4 ในเคโออูอากับคามาคาเอเฮอิคูลิ เจ้าชายคาลาอีมามาฮูเป็นพระราชบิดาของพระเจ้าลูนาลิโล

พระมหากษัตริย์
ลำดับพระบรมรูป  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าลูนาลิโลแห่งฮาวาย<center> 2416-2417 <center> 1873-1874 <center> 1 ปี

ดูเพิ่ม
 ราชวงศ์คาเมฮาเมฮา
 ราชวงศ์คาลาคาอัว
# ชุดชั้นใน
thumb|กางเกงบ็อกเซอร์ และกางเกงในบ็อกเซอร์ชาย
thumbnail|right|ชุดชั้นในสตรีสมัยใหม่

ชุดชั้นใน  เป็นเสื้อผ้าสวมใส่อยู่ข้างในใต้เสื้อผ้าอื่น ๆ ที่มักจะไปในผิว โดยจะปกคลุมชั้นนอกจากการถูกทำให้สกปรกจากการหลั่งของร่างกายและการปล่อยของเสียจากร่างกายและให้ความช่วยเหลือบางส่วนได้ ในสภาพอากาศหนาวเย็นอย่าง ชุดชั้นในยาว (long underwear) สามารถสวมใส่บางครั้งเพื่อให้ความอบอุ่นเพิ่มเติม ชั้นในบางตัวยังมีวัตถุประสงค์เพื่อให้เกิดการกระตุ้นความรู้สึกทางเพศ ชนิดพิเศษของชุดชั้นยังมีความสำคัญทางศาสนา สินค้าบางรายการของเสื้อผ้ายังได้รับการออกแบบเป็นชุดชั้นในอีกด้วย ในขณะที่สิ่งอื่น ๆ อย่างเช่นเสื้อยืด (T-shirt) และบางชนิดของกางเกงขาสั้นที่มีความเหมาะสมทั้งชั้นในและเสื้อผ้าด้านนอก ถึงแม้ว่าจะทำจากวัสดุที่เหมาะสม ชุดชั้นในยังเป็นได้ความหลากหลายอย่าง เสื้อนอน และชุดว่ายน้ำ

ชุดชั้นในโดยทั่วไปจะมีสองประเภท ผู้ที่จะสวมใส่เพื่อให้ครอบคลุมร่างกายส่วนลำตัวและเสื้อกางเกงชั้น แม้ว่าเสื้อผ้าที่ครอบคลุมทั้งสองก็ยังมีอีกด้วย สไตล์ที่แตกต่างของชุดชั้นในที่สวมใส่โดยทั่วไปจะเป็นได้ทั้งผู้หญิงและผู้ชาย ชุดชั้นในที่สวมใส่โดยทั่วของผู้หญิงในทุกวันนี้ก็มี ยกทรง (Brassiere) และกางเกงชั้นในสตรี (Panties ในสหราชอาณาจักรจะรู้จักในชื่อ Knickers) ในขณะที่ผู้ชายมักจะสวมใส่กางเกงชั้นในชาย (Briefs) หรือกางเกงบ็อกเซอร์ (Boxers) โดยทั่วไปชุดจะสวมใส่ได้รวมทั้งสองเพศได้แก่ เสื้อยืด เสื้อแขนกุด ชุดชั้นในบิกินี ธอง (thong) และจี-สตริง (G-string)
# พระเจ้าบรมวงศ์เธอ พระองค์เจ้าเสาวภาคย์พรรณ
พระเจ้าบรมวงศ์เธอ พระองค์เจ้าเสาวภาคย์พรรณ (11 พฤษภาคม พ.ศ. 2408 - 2 มีนาคม พ.ศ. 2438) ประสูติวันพฤหัสบดีที่ 11 พฤษภาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว กับ เจ้าจอมมารดาหว้า ในรัชกาลที่ 4 สิ้นพระชนม์เมื่อวันที่ 2 มีนาคม พ.ศ. 2438 พระชันษา 37 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร 

 พระอิสริยยศ 

พระเจ้าลูกเธอ พระองค์เจ้าเสาวภาคย์พรรณ (11 พฤษภาคม พ.ศ. 2408 — 11 พฤศจิกายน พ.ศ. 2411)
พระเจ้าน้องนางเธอ พระองค์เจ้าเสาวภาคย์พรรณ (11 พฤศจิกายน พ.ศ. 2411 — 20 กรกฎาคม พ.ศ. 2446)
พระเจ้าบรมวงศ์เธอ พระองค์เจ้าเสาวภาคย์พรรณ (หลังการสิ้นพระชนม์; 23 ตุลาคม พ.ศ. 2453)

 เครื่องราชอิสริยาภรณ์ 
 ราชกิจจานุเบกษา 22 พฤศจิกายน 2436 พระราชทานเครื่องราชอิสริยาภรณ์ http://www.ratchakitcha.soc.go.th/DATA/PDF/2436/035/374_1.PDF

 พงศาวลี
# พระเจ้าบรมวงศ์เธอ พระองค์เจ้าประไพศรีสอาด
พระเจ้าบรมวงศ์เธอ พระองค์เจ้าประไพศรีสอาด (24 พฤษภาคม พ.ศ. 2410 — 18 พฤษภาคม พ.ศ. 2453) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง

 พระประวัติ 
พระเจ้าบรมวงศ์เธอ พระองค์เจ้าประไพศรีสอาด ประสูติวันศุกร์ที่ 24 พฤษภาคม พ.ศ. 2410 เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง (สกุลเดิม ปาลกะวงศ์) ธิดาหม่อมเจ้านิ่ม ปาลกะวงศ์ มีพระโสทรเชษฐภคินีหนึ่งพระองค์ คือ พระเจ้าบรมวงศ์เธอ พระองค์เจ้าประสานศรีใส

ในสมัยรัชกาลที่ 5 พระองค์เจ้าประไพศรีสอาด ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประไพศรีสอาด ทรงร่วมถวายเงิน 2 ชั่ง

พระเจ้าบรมวงศ์เธอ พระองค์เจ้าประไพศรีสอาด ประชวรเป็นพระโรคพยาธิ แพทย์หลวงประกอบพระโอสถถวายพระอาการหาคลายไม่ มีแต่ทรงกับทรุด สิ้นพระชนม์เมื่อวันที่ 18 พฤษภาคม พ.ศ. 2453 พระชันษา 42 ปี พระราชทานเพลิงพระศพ ณ พระเมรุผ้าขาว วัดเทพศิรินทราวาสราชวรวิหาร วันที่ 10 พฤษภาคม พ.ศ. 2455

 พระเกียรติยศ 

 พระอิสริยยศ 
พระเจ้าลูกเธอ พระองค์เจ้าประไพศรีสอาด (24 พฤษภาคม พ.ศ. 2410 — 11 พฤศจิกายน พ.ศ. 2411)
พระเจ้าน้องนางเธอ พระองค์เจ้าประไพศรีสอาด (11 พฤศจิกายน พ.ศ. 2411 — 18 พฤษภาคม พ.ศ. 2453)
พระเจ้าบรมวงศ์เธอ พระองค์เจ้าประไพศรีสอาด (หลังการสิ้นพระชนม์; 23 ตุลาคม พ.ศ. 2453)

เครื่องราชอิสริยาภรณ์
 80px|border เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)ราชกิจจานุเบกษา, พระราชทานเหรียญรัตนาภรณ์ ฝ่ายใน , เล่ม ๒๑, ตอน ๓๒, ๖ พฤศจิกายน พ.ศ. ๒๔๔๗, หน้า ๕๗๐

 พงศาวลี
# พระราชวังลาเกิน
พระราชวังลาเกิน หรือ ปราสาทลาเกิน  เป็นพระราชวังที่พำนักของพระราชวงศ์แห่งเบลเยียม ตั้งอยู่ในเขตกรุงบรัสเซลส์ ตั้งอยู่ห่างจากใจกลางเมืองประมาณ  ในเขตลาเกิน พระราชวังนั้นประกอบด้วยสวนขนาดใหญ่ที่เรียกว่า "Royal Domain of Laeken" ซึ่งสงวนมิให้บุคคลภายนอกเข้าเนื่องจากเป็นเขตพระราชฐานชั้นใน

ในปัจจุบันพระราชวังแห่งนี้เป็นที่ประทับของสมเด็จพระราชาธิบดีฟีลิป, สมเด็จพระราชินีมาตีลด์ และพระราชโอรสธิดา เจ้าหญิงเอลิซาเบธ ดัชเชสแห่งบราบันต์ เจ้าชายกาบรีแยลแห่งเบลเยียม เจ้าชายแอมานุแอลแห่งเบลเยียม เจ้าหญิงเอเลออนอร์แห่งเบลเยียม
thumb|right|250px|รูปแบบร่างของโดมกลางของเรือนกระจกหลวง

ประวัติ
พระราชวังนั้นสร้างขึ้นที่ลาเกิน ซึ่งในอดีตนั้นอยู่ด้านนอกกรุงบรัสเซลส์ สร้างระหว่าง ค.ศ. 1782–1784 โดยการออกแบบของสถาปนิกชาวฝรั่งเศส ชาร์ล เดอ วายี ภายใต้การควบคุมการก่อสร้างของหลุยส์ มงตัวเย โดยสร้างขึ้นเพื่อเป็นที่สำหรับแปรพระราชฐานในฤดูร้อนของอาร์ชดัชเชสมารีอา คริสทีนา ดัชเชสแห่งเท็ชเชิน ผู้ปกครองของฮาพส์บวร์คเนเธอร์แลนด์ กับพระสวามี เจ้าชายอัลแบร์ทแห่งซัคเซิน-เท็ชเชิน เครื่องเรือนต่าง ๆ นั้นผลิตโดยฌ็อง-โฌแซ็ฟ ชาปุย 

นีกอลา-ฌ็อง รุป ผู้ว่าราชการกรุงบรัสเซลส์ ได้เลี้ยงรับรองพระมหากษัตริย์พระองค์แรกของเบลเยียม คือ พระเจ้าเลออปอลที่ 1 แห่งเบลเยียม ในพระราชวังแห่งนี้ในวันที่ 21 กรกฎาคม ค.ศ. 1831 ซึ่งเป็นวันที่พระองค์ทรงสาบานพระองค์ต่อรัฐธรรมนูญแห่งเบลเยียม ต่อมาพระราชวังได้ถูกเพลิงไหม้เสียหายไปบางส่วนใน ค.ศ. 1890 และถูกสร้างขึ้นใหม่โดยอาลฟงส์ บาลัต ตัวอาคารที่เห็นในปัจจุบันนี้เป็นผลงานการต่อเติมของสถาปนิกชาวฝรั่งเศส ชาร์ล ฌีโร ใน ค.ศ. 1902 พระราชวังแห่งนี้ได้กลายเป็นที่ประทับส่วนพระองค์ตั้งแต่พระเจ้าเลออปอลที่ 1 เสด็จเถลิงถวัลยราชสมบัติใน ค.ศ. 1831 ภายในเขตพระราชฐานนั้นยังเป็นที่ตั้งของกรีนเฮาส์หลวงแห่งลาเกิน ซึ่งตั้งอยู่ภายในอาคารเรือนกระจกมีหลังคาโดมสวยงาม ซึ่งเปิดให้สาธารณชนเข้าเยี่ยมชมเพียงไม่กี่วันเท่านั้นในแต่ละปี ซึ่งตัวอาคารเรือนกระจกนี้ออกแบบโดยอาลฟงส์ บาลัต และวิกตอร์ ออร์ตา

ระเบียงภาพ